Termékek és szolgáltatások 2011-ben (zárójelben a 2010-es adat)

Az Europol mint a bűnüldözési műveletek fő uniós támogató központja Elemzési munkadokumentumok, operatív elemzési jelentések és egyéb beszámolók, helyszíni és központi operatív támogatás, közös nyomozócsoportok — Az Europol támogatta az uniós tagállamok illetékes hatóságait 13 697 határokon átnyúló eset kapcsán (2010-hez viszonyítva 17 %-os növekedés); e határokon átnyúló esetek 21 %-a volt kábítószerekkel kapcsolatos. — Az Europol 694 alkalommal kezdeményezett vagy támogatott tevékenyen tagállamokban folyó nyomozást, mélyelemzési és operatív támogatást nyújtva; e nyomozások nagy többsége még jelenleg is tart. A cannabisszal, az illegális bevándorlás segítésével, a szintetikus kábítószerekkel és az emberkereskedelemmel kapcsolatos műveletek a legtöbb esetben az Europol támogatásával zajlottak. — Az Europol 984 keresztellenőrzéses jelentést és 340 operatív elemzési jelentést készített. — A tagállamokban végzett műveletek vezető vizsgálatvégző(i) és a tagállami szakértők nagyfokú elégedettségüket fejezték ki az Europol elemző munkájával és az általa nyújtott operatív támogatással kapcsolatban. — Az operatív támogatásra irányuló tagállami kérelmek száma nagy mértékben nőtt, ami megerősíti az elmúlt éveknek azt az egyértelmű tendenciáját, hogy az Europol valamennyi szolgáltatására egyre nagyobb igény mutatkozik. Az Europol továbbra is pénzügyi támogatást nyújtott az operatív találkozókon való részvételhez és az euróhamisítás elleni nyomozásokhoz. — Az Europol nem kevés munkát fektetett egy új elemzési munkadosszié-koncepció (New AWF Concept, NAC) kifejlesztésébe, amely jelentős előnyökkel járhat a tagállamok számára, például gyorsabb reagálást tesz lehetővé a tagállami megkeresésekre. — Az Europol 2011-ben 17 közös nyomozócsoport tevékenységét támogatta teljes jogú tagként. — Az Europol továbbfejlesztett operatív központot hozott létre, amely lehetővé teszi az összes beérkező információ fokozott koordinációját, az operatív információk központosított irányítását, az irányítási és koordinációs funkció, illetve az operatív prioritás-meghatározási funkció ellátását. — Az Europol intenzíven támogatta az OCTA 2011-en (a szervezett bűnözésre vonatkozó fenyegetésértékelés) alapuló 2011–2013-as uniós szakpolitikai ciklus kidolgozását és végrehajtását. Több műhelytalálkozóra került sor az Europolnál azzal a céllal, hogy a szervezett bűnözés elleni küzdelem mind a nyolc prioritására nézve stratégiai célokat dolgozzanak ki, majd ezeket a célokat az Europol által kifejlesztett sablonon alapuló éves operatív cselekvési tervekké alakítsák. — Az Europolnál továbbra is külön egység foglalkozott be a terrorizmus finanszírozásának felderítését célzó programon (TFTP) belül az Europolra háruló feladatokkal, vagyis minden kapcsolódó amerikai megkeresés és információs nyom feldolgozásával. A TFTP programról az Europol felvilágosító kampányt is indított az illetékes hatóságok gyakorlati szakemberei, ügyészek stb. számára, illetve olyan brüsszeli üléseken, ahol szakértők az amerikai TFTP programnak megfeleltethető európai uniós rendszerről cseréltek eszmét. Stratégiai elemzési részleg Stratégiai elemzési jelentések (fenyegetésértékelések, helyzetelemző jelentések és hírszerzési tájékoztatók) — Fenyegetésértékelések: Hitelkártya-csalás; Emberkereskedelem; A nemzetközi szervezett bűnözés elleni küzdelem amerikai és európai uniós prioritásainak és módszereinek összehasonlítása; Szervezett bűnözésre vonatkozó fenyegetettségértékelés (OCTA); Szervezett bűnözés a Duna-régióban; Nagyszabású nemzetközi sportesemény (Labdarúgó Európa-bajnokság Lengyelországban és Ukrajnában); Vízumliberalizáció Ukrajna számára: közbiztonsági kihatás az Unióra nézve; Vízumliberalizáció Moldova számára: közbiztonsági kihatás az Unióra nézve. — Helyzetelemző jelentések: Közös jelentés (Frontex, Olaf, Taxud, Európai Bizottság) a szervezett bűnözésről a uniós határokon; nukleáris és radioaktív események; A terrorizmus helyzete az EU-ban – Előrejelzési jelentés (TE-SAT). — OC-Scan fenyegetésről szóló értesítések: veszélyeztetett fajok szervezett bűnelkövető csoportok általi kereskedelme; egy ilyen csoport részvétele illegális orrszarvúszarv-kereskedelemben, illegális hulladék-kereskedelem és -ártalmatlanítás, a hamisított és egyéb illegális növényvédő szerekkel való kereskedelem növekedése Európa-szerte. — Szakismerethez kapcsolódó termékek: az Europol hozzájárulása a közös biztonságpolitikai és védelmi politika keretében végrehajtott kiküldetések kézikönyvéhez; tájékoztató és kockázati profil az „Eurocar” közös rendőri fellépésről. Az Europol mint a szervezett bűnözéssel kapcsolatos információk uniós központja Információmenedzsment-részlegek, Biztonságos információcsere-hálózati alkalmazás (SIENA), Europol Információs Rendszer (EIS), Kapcsolattartó Irodák Hálózata — 2011-ben összesen 222 135 SIENA üzenet érkezett be az Europolhoz, a tagállamokhoz és a külső partnerekhez. Ez 2010-hez viszonyítva 34 %-os növekedést jelent. — A 2011-es év végéig 15 tagállam nemzeti vagyon-visszaszerzési hivatala kapcsolódott rá a SIENA-ra. A projekt 2012-ben is folytatódik. — 2011 végén már 13 tagállam alkalmazott automatikus adatfeltöltőt, amely önműködően táplálja be az adatokat az EIS-be. A projekt 2012-ben is folytatódik. — Az EIS tartalma 2011. október 28-án már 200 000 objektumra rúgott. — Folytatódott az Europol összes alkalmazására kiterjedő közös keresési kapacitás továbbfejlesztésére irányuló munka. — Az Europol Links Manager (ELM) nevű alkalmazás 2011. október végén üzembe állt. Az új funkció lehetővé teszi az elemzési munkadossziék, a 10. cikk (4) bekezdése szerinti adattár, az EIS, valamint az ERES (Enhanced Risk Entities Solution) automatikus keresztellenőrzését. — Az Europol kapcsolattartó tisztviselői élő kapcsolatot biztosítanak az Europol hágai központja és a 27 tagállami fővárosban található Europol nemzeti egységek között. 145 kapcsolattartó tisztviselő egyedi hálózatáról van szó, akik fontos szerepet töltenek be a mindennapos bűnüldözési tevékenységben azáltal, hogy megkönnyítik az információcserét és támogatást nyújtanak a folyamatban lévő nyomozásokhoz, valamint összehangolják azokat. Az Europolhoz tartozik 10 EU-n kívüli ország, illetve szervezet kapcsolattartó tisztviselője is, akik együttműködési megállapodások alapján végeznek a Hivatallal közös tevékenységeket. Az ún. Kapcsolattartó Irodák Hálózatának működését az Europol biztonságos kommunikációs csatornái is segítik. Az Europol továbbá két kapcsolattartó tisztviselőt küldött Washingtonba (USA) és egyet az Interpol lyoni (Franciaország) központjába is. Az Europol mint a bűnüldözési ismeretek uniós központja Europol szakértői fórum (Europol Platform for Experts, EPE), adatcsereplatformok és adattárolási megoldások, szakismerethez kapcsolódó termékek és szolgáltatások, képzések, konferenciák és az ismeretek széles körben való elterjesztését célzó rendezvények — Az Europol szakértői fórum keretében tizenkilenc platform alakult, folyamatosan bővül a felhasználói profilok és az aktív felhasználók száma. — A számítógépes bűnözést illetően az Europol lépéseket tett, hogy elmélyítse operatív és stratégiai szakértelmét az internetes bűnözéssel kapcsolatos olyan fő tevékenységi területein, mint a behatolás és a személyazonossággal való visszaélés, a gyermekek szexuális kizsákmányolása, a tömeges marketingcsalás, a bankkártyával elkövetett csalás és a szellemi tulajdon lopása. Az Europol fejlesztette a számítástechnikai bűnüldözési központ infrastruktúráját és eszközeit. Annak érdekében, hogy az Unió kollektíven tudjon reagálni a számítógépes bűnözés kibontakozó fenyegetésére, az Europol kiaknázta az Unió más olyan számítógépes biztonsági szerveivel kiépített partnerségeit is, mint az Európai Hálózat-és Információbiztonsági Ügynökség (ENISA), az Eurojust és az Európai Rendőrakadémia (CEPOL). — Az Európai Bizottság / OLAF, az Európai Központi Bank és az Europol közösen szervezte meg az Europol új hágai székházában, 2011. november 23. és 25. között az euróhamisítás elleni védekezésről szóló 2. Nemzetközi Konferenciát (2011-es eurókonferencia). — Az Europol támogatta a CEPOL-t abban, hogy a nemzeti hírszerzési modellek tagállami megvalósítása céljával továbbképző/ismeretterjesztő csomagokat dolgozzon ki és juttasson célba. Az Europol 2011-ben részt vett a továbbképző csomagokat megtervező egyhetes szemináriumon a CEPOL-nál. Külső ellenőrzés Kapcsolatok az együttműködésben részt vevő partnerekkel — Az Europol számos uniós partnerrel, illetve harmadik országgal és szervezettel működik együtt. A partnerekkel folytatott információcserét kétoldalú együttműködési megállapodások szabályozzák. Az érintett felek stratégiai megállapodásaik alapján a személyes adatok kivételével bármely információt megoszthatnak egymással, míg külön operatív megállapodások a személyes adatok megosztását is lehetővé tehetik. — Az Europol jelenleg 18 nem uniós országgal, 9 uniós szervvel és ügynökséggel és 3 más nemzetközi szervezettel működik együtt, többek közt az Interpollal, amely sok szempontból közreműködik az Europol operatív munkájában. — Az Interpol (1) és az Europol 2011 októberében több kulcsfontosságú biztonsági területre nézve együttműködési operatív cselekvési tervet hagytak jóvá. — 2011. év végén négy operatív együttműködő partnernek volt közvetlen hozzáférése a SIENA-hoz. A projekt 2012-ben is folytatódik. — Az Europol valamennyi uniós tagállambéli nemzeti egységeinek (HENU) vezetői, valamint az együttműködő partnerszervezetek (mint az Eurojust vagy az Interpol) és a Bizottság megfigyelői rendszeresen összeülnek, hogy operatív ügyekben segítsék az Europolt és támogassák az Europol bevonásával közös nyomozócsoportok felállítását.